آوروپا بیرلیگی، 2030 ایلین انرژی وئریملی‌لیگی هدفی‌نین یوزده 32.5 اولماسیندا راضی‌لاشدی.
آوروپا کومیسیونو، انرژی وئریملی‌لیگی هدف‌لری‌نین یئنی‌لنمه‌سی موضوعسوندا آوروپا بیرلیگی شوراسی و آوروپا پارلامنتی آراسیندا آپاریلان دانیشیق‌لاردا سیاسی راضی‌لیق الده اولوندوغونو آچیقلاییب.
بونا گؤره، آوروپا بیرلیگینین 2030-جی ایلین انرژی وئریملیلیک هدفی یوزده 32.5 اولا‌جاق.
عضو اؤلکه‌لر، انرژی وئیرملی‌لیگی ساحه‌سینده اؤزل یاتیریم‌لار قویولماسینی و یئنی اویونچولارین سکتورا گیرمه‌سینی دستکله‌یه‌جک.
آوروپا بیرلیگی اؤلکه‌لری، ایستی‌لیک و سویوتما خرجلری، ایستی سو توکتمه میقدارلاری کیمی وئری‌لری و اؤلکه‌نین مسئله ایله باغلی قانونی سندلرینی شفاف شکیلده بؤلوشه‌جک.
آنلاشما‌لارین یاسا‌لاشماسی اوچون آوروپا بیرلیگی شوراسی و آوروپا پارلامنتی‌نین رسمی راضی‌لیغی لازیم‌دیر.
آوروپا بیرلیگی کومیسیونو 2016-جی ایلده حاضیرلادیغی دوزنلمه تکلیفینده انرژی وئریملی‌لیگی هدفی‌نین 2030-جی ایلده یوزده 30 اولماسینی طلب ائتمیشدی.
آوروپا بیرلیگی شوراسی بو نیسبتین یوزده 32، آوروپا پارلامنتی ایسه یوزده 33 اولماسینی ایستمیشدی.
